Document ID: 31994D0295

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαρτίου 1994 για την τροποποίηση της απόφασης 93/70/ΕΟΚ σχετικά με την κωδικοποίηση του μηνύματος Animo (94/295/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι, με σκοπό την ταχύτερη κατανόηση του μηνύματος Animo, η Επιτροπή βάσει της απόφασης 93/70/ΕΟΚ (3), καθόρισε την κωδικοποίηση που πρέπει να χρησιμοποιείται για ορισμένο αριθμό ζώων και προϊόντων-
ότι, σύμφωνα με το άρθρο 11 παράγραφος 4 στοιχείο β) της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (4), όπως τροποποιήθηκε τελευταία από την οδηγία 92/118/ΕΟΚ, σύμφωνα με το άρθρο 4 παράγραφος 3 της απόφασης 93/13/ΕΟΚ της Επιτροπής της 22ας Δεκεμβρίου 1992 για τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες (5), όπως τροποποιήθηκε από την απόφαση 94/43/ΕΚ (6), και σύμφωνα με το άρθρο 1 παράγραφος 3 στοιχείο β) και το άρθρο 3 στοιχείο δ) τέταρτη περίπτωση της απόφασης 93/14/ΕΟΚ της Επιτροπής της 23ης Δεκεμβρίου 1992 για τον καθορισμό του τόπου διεξαγωγής των κτηνιατρικών ελέγχων προϊόντων προερχομένων από τρίτες χώρες στις ελεύθερες ζώνες και αποθήκες, τις τελωνειακές αποθήκες, καθώς και κατά τη μεταφορά τους από μια τρίτη χώρα προς μια άλλη τρίτη χώρα της Κοινότητας (7), κρίνεται σκόπιμο να συμπληρωθεί η απόφαση 93/70/ΕΟΚ με την προσθήκη των κωδικών για ορισμένα προϊόντα-
ότι το γεγονός ότι πρέπει να απεικονίζονται στην προβλεπόμενη κωδικοποίηση ορισμένα προϊόντα σημαίνει μόνο ότι παρέχεται η δυνατότητα αποστολής μηνύματος μέσω των μηχανογραφημένων πηγών του συστήματος Animo-
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/70/ΕΟΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Μαρτίου 1994.

Labels: 12
3
17
6